Diari Oficial de la Generalitat Valenciana


Sumari del DOGV 2548, del 11-07-1995 (1995/835353)

RESOLUCIÓ de 12 de juny de 1995, del director general del Servei Valencià de Salut, per la qual convoca el concurs de trasllats per a la provisió de vacants de metges de documentació clínica i admissió d'institucions sanitàries de la Conselleria de Sanitat i Consum.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2548

Data del DOGV
:   11-07-1995

Secció del DOGV
:   AUTORITATS I PERSONAL

Número del document
:   1995/835353


Data del document
:   12-06-1995

Organisme emissor
:   Servei València de Salut

Tipus de document
:   Resolució

RESOLUCIó de 12 de juny de 1995, del director general del Servei Valencià de Salut, per la qual convoca el concurs de trasllats per a la provisió de vacants de metges de documentació clínica i admissió d'institucions sanitàries de la Conselleria de Sanitat i Consum.   
Atesa la necessitat de provisió de les places vacants de les unitats de documentació clínica i admissió previstes en els articles 12, 13 i 14 del Decret 122/1988, de 29 de juliol, del Consell de la Generalitat Valenciana, pel qual defineix i estructura l'assistència especialitzada a la Comunitat Valenciana, i les competències del qual van ser desplegades per ordre de la Conselleria de Sanitat i Consum de 15 de novembre de 1988.  
De conformitat amb el que estableix la disposició addicional primera del Decret 252/1994, de 7 de desembre, del Govern Valencià, pel qual aprova l'Oferta d'ocupació de personal adscrit a les institucions sanitàries de la Conselleria de Sanitat i Consum per a 1994.  
D'acord amb els sistemes i procediments establerts pel Reial Decret 118/1991, de 25 de gener, sobre selecció de personal estatutari i provisió de places en les institucions sanitàries de la Seguretat Social.  
En virtut de la competència que m'atorga l'article primer de l'Ordre de 22 de març de 1994, de la Conselleria de Sanitat i Consum, per la qual aproven diferents delegacions d'atribucions en matèria de personal en favor de diferents òrgans de dita conselleria (DOGV núm. 2.247, de 18.04.94), resolc:  
Article primer  
Convocar concurs de trasllats per a la provisió de tres places vacants de metges de documentació clínica i admissió d'institucions sanitàries de la Conselleria de Sanitat i Consum que s'especifiquen en l'annex II.  
Transcorregut el termini de presentació de sol·licituds, no s'admetran ni modificacions de les sol·licituds presentades ni la retirada del concurs.  
El reingrés al servei actiu del personal que no tinga reservada plaça s'efectuarà mitjançant la seua participació en la convocatòria del concurs de trasllats, sempre que reunisca els requisits legals i reglamentaris.  
Les destinacions adjudicades mitjançant el concurs de trasllats seran irrenunciables.  
Article segon  
Les bases de l'annex I que regulen la present convocatòria s'adapten a les aprovades pel Reial Decret 118/1991, de 25 de gener (BOE núm. 33, de 07.02.91), com a normes bàsiques i preceptes d'aplicació supletòria al personal estatutari dels serveis de salut de la comunitats autònomes.  
València, 12 de juny de 1995.- El director general del Servei Valencià de Salut, Manuel Peris Monfort.  
ANNEX I  
Bases  
1. Característiques generals  
1.1 Incompatibilitats: el personal que obtinga plaça en la present convocatòria no podrà compatibilitzar l'exercici d'aquesta plaça amb un altre lloc de treball, càrrec o activitat en el sector públic, llevat dels supòsits excepcionals que preveuen les disposicions vigents en matèria d'incompatibilitat.  
1.2 Dedicació exclusiva: els facultatius que obtinguen plaça en aquesta convocatòria, quedaran subjectes al règim de dedicació exclusiva en els termes previstos per la Llei 53/1984, Reial Decret 598/1985, Decret 60/85 i 169/1990, de 15 d'octubre, del Consell de la Generalitat Valenciana, per tenir assignats els llocs de treball complement específic modalitat B.  
1.3 Règim de jornada laboral: el règim de prestació de serveis serà indistintament de matí i/o vesprada, sense perjudici de la participació en els torns d'atenció continuada i guàrdies establides. El règim horari serà el legalment estipulat.  
1.4 Retribucions: les places estan dotades amb les retribucions que determina el Reial Decret Llei 3/1987, d'11 de setembre, en la quantia fixada pressupostàriament.  
1.5 Règim jurídic: el personal que obtinga plaça estarà subjecte al règim jurídic de l'Estatut Jurídic del Personal Mèdic de la Seguretat Social i altres disposicions que els siguen d'aplicació.  
1.6 Adscripció orgànica i funcional: els facultatius que obtinguen plaça en virtut de la convocatòria, exerciran les seues funcions amb destinació en les unitats de documentació clínica i admissió previstes en els articles 12, 13 i 14 del Decret 122/1988, de 29 de juliol, del Consell de la Generalitat Valenciana, pel qual defineix i estructura l'assistència especialitzada a la Comunitat Valenciana, les competències del qual van ser desplegades per ordre de la Conselleria de Sanitat i Consum, de 15 de novembre de 1988, sota la dependència del director gerent, segons el que estableix l'article 12 del Decret 174/1992.  
2. Requisits dels aspirants  
Tenir la condició de personal estatutari amb plaça en propietat de metge de documentació clínica i admissió i que es troba ocupant o tinga reservada plaça en les institucions sanitàries de la Seguretat Social, siga quina siga l'administració de què depenga, així com el personal que es trobe en situació distinta de la d'actiu procedent de places de tals institucions.  
a) Per al personal en actiu o amb reserva de plaça: haver pres possessió de la plaça exercida amb un any d'anticipació com a mínim, a l'acabament del termini de presentació de sol·licituds.  
b) Per al personal en situació diferent de la d'actiu i que no tinga reserva de plaça: reunir els requisits legals i reglamentaris per a incorporar-se al servei actiu l'últim dia del termini establit per a la presentació de sol·licituds.  
Els concursants procedents de situació distinta de la d'actiu i sense reserva de plaça, que hagueren obtingut el seu reingrés a una plaça amb destinació provisional, hi participaran amb les condicions que estableix la disposició addicional cinquena del Reial Decret 118/1991.  
El concursant haurà d'aportar l'acreditació documental del fet que es compleixen els requisits per a concursar junt amb la instància corresponent.  
3. Sol·licituds  
3.1 Model  
Les persones interessades a participar en el concurs de trasllats, hauran de formular l'oportuna sol·licicitud, segons el model de l'annex III, i hauran de presentar una única instància per a totes les places objecte de la convocatòria.  
3.2 Presentació  
Les sol·licituds, adreçades al director general del Servei Valencià de Salut i degudament complimentades, es podran presentar en les unitats de registre de les següents dependències administratives:  
03312 Alacant: c/ Girona, 26.  
03015 Alcoi: av. País Valencià, 33.  
12333 Castelló de la Plana: c/ Hort dels Corders, 12.  
46854 València: c/ Quart, 99.  
O mitjançant qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú, amb l'avís que tant en la instància, com en el full de petició de places, hi ha de figurar el segell del registre, sent els originals per a l'administració i les còpies per a les persones interessades.  
3.3 Termini  
El termini de presentació d'instàncies serà d'un mes comptador des de l'endemà de la publicació de la present resolució.  
3.4 Exclusió per falsedat  
La consignació de dades falses en la instància, o en la documentació aportada pels aspirants, comportarà l'exclusió del concurs i/o nul·litat de la plaça adjudicada, si s'escau, sense perjudici de les mesures legals que corresponga.  
3.5 Domicili a efectes de notificacions  
El domicili que figure en la instància es considerarà l'únic vàlid a efectes de notificacions, sent responsabilitat exclusiva del concursant tant les errades en la consignació del mateix com la comunicació a la Direcció General del Servei Valencià de Salut de qualsevol canvi del domicili esmentat.  
4. Documentació que cal aportar junt amb la instància  
Junt amb la instància, tots els concursants hauran d'aportar, els següents documents:  
- Fotocòpia del document nacional d'identitat.  
- Documentació acreditativa dels requisits específics: certificat que acredite el compliment dels requisits especificats en la base 2.  
4.2 Documentació a efecte de barem  
Els concursants a la fase de trasllats hauran d'aportar la documentació acreditativa dels mèrits que desitgen fer valer, davant la Direcció General del Servei Valencià de Salut, segons la base 7.1, i els barems d'aplicació recollits en els annexos IV i V. Els coneixements de valencià s'acreditaran amb la presentació dels certificats, diplomes o els títols homologats o lliurats per la Junta Qualificadora de Coneixements de Valencià.  
Els concursants en situació d'excedència hauran d'aportar una fotocòpia compulsada de la resolució per la qual se'ls concedí l'excedència, així com del nomenament corresponent.  
El còmput del temps de serveis prestats a què es refereix el barem finalitzarà el dia de la publicació en el Diari Oficial de la Generalitat Valenciana de la present convocatòria.  
4.3 Acreditació de la documentació presentada  
Els requisits i mèrits avaluables es podran acreditar mitjançant la documentació original, testimoni notarial o fotocòpia degudament compulsada.  
Respecte dels treball i les publicacions científiques, es podrà aportar una fotocòpia simple, sempre que s'hi especifique la ressenya de la publicació, Si es tractés d'aportacions a reunions científiques de les quals no hi ha publicació se n'admetrà la certificació acreditativa orinal o fotocòpia degudament compulsada del centre o la institució organitzadora.  
El tribunal, que sols podrà valorar la documentació degudament acreditada i aportada dins del termini i en la forma escaient, podrà demanar-ne qualsevol aclariment. Quan la demanda no siga atesa no serà valorat el mèrit corresponent. El tribunal podrà també sol·licitar als aspirants còpia traduïda dels documents al·legats pels mateixos quan estiguen redactats en idiomes diferents dels oficials a la Comunitat Valenciana.  
5. Admissió i exclusió d'aspirants  
5.1 Llista provisional d'admesos  
Acabat el termini de presentació d'instàncies, el director general del Servei Valencià de Salut publicarà una resolució per la qual s'aprovarà la llista provisional d'aspirants admesos i exclosos. En l'esmentada llista constarà nom i cognoms dels concursants, indicació en el seu cas, de la causa d'exclusió i termini de correcció de defectes.  
Els concursants disposaran d'un termini de 10 dies hàbils comptadors des de l'endemà de la data de publicació de la resolució, a efectes de corregir la falta o acompanyar documents preceptius si la sol·licitud d'admissió no reunia els requisits exigits en la convocatòria, de conformitat amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú.  
5.2 Llista definitiva d'admesos  
Acabat el termini esmentat en la base anterior, vistes les al·legacions i corregits els defectes si esqueia, es publicarà la llista definitiva d'admesos i exclosos en la mateixa forma que la llista provisional.  
Contra la resolució de la Direcció General del Servei Valencià de Salut que aprovarà el llistat definitiu es podran interposar els recursos que s'especifiquen en la base 10.  
6. Tribunals  
6.1 Composició  
Els tribunals que jutjaran el concurs de trasllats seran nomenats pel conseller de Sanitat i Consum, d'acord amb la disposició addicional tercera de l'Ordre de 22 de març de 1994 de la Conselleria de Sanitat i Consum.  
La relació nominal dels seus membres, que serà publicada al taulell d'anuncis dels serveis central de la Conselleria de Sanitat i Consum junt amb la resolució que aprovarà la llista provisional d'aspirants admesos i exclosos, estarà compost per vuit membres titulars i els seus respectius suplents, de la següent forma:  
- President: serà nomenat entre el personal que ocupe un lloc de treball de caràcter directiu en l'estructura de la Conselleria de Sanitat i Consum a proposta del director general del Servei Valencià de Salut.  
- Vocals:  
Tres metges designats pel conseller de Sanitat i Consum, a proposta del director general del Servei Valencià de Salut.  
Dos metges designats per la Societat Valenciana de Documentació Mèdica o, si no n'hi ha, per la Societat Nacional.  
Un metge designat per les organitzacions sindicals, en els termes que es fixen en els pactes a què es refereix la Llei 9/1987, de 12 de juny.  
- Secretari: serà nomenat entre el personal fix amb funcions administratives i amb titulació superior de la Conselleria de Sanitat i Consum a proposta del director general del Servei Valencià de Salut. El secretari no tindrà vot en les matèries referides a la qualificació dels aspirants.  
Quan els organitzacions sindicals en el termini de 15 dies no facen la proposta de vocal, dit membre del tribunal podrà ser directament designat per l'autoritat convocant.  
6.2 Règim de funcionament  
El tribunal ajustarà les seues actuacions a allò que preveu per als òrgans col·legiats els articles 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El tribunal tindrà la categoria primera d'acord amb el Decret 200/1985 de 23 de desembre, del Consell de la Generalitat Valenciana, sobre les indemnitzacions per raó del servei i Ordre de 17 de febrer de 1986 (DOGV de 10.03.86) per la qual es desplega l'anterior decret.  
Entre els membres del tribunal hauran de figurar, en tot cas, persones que mantinguen una vinculació professional de caràcter fix amb la Conselleria de Sanitat i Consum de la Generalitat Valenciana o qualsevol administració pública, i deurà quedar degudament acreditada en l'expedient la causa que determine els nomenaments que, excepcionalment, no recaiguen en personal fix.  
6.3 Abstenció i recusació  
Els membres del tribunal hauran d'abstenir-se i podran ser recusats pels interessats quan hi concórreguen les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
6.4 Seu del tribunal  
A efectes de comunicacions i altres incidències, el tribunal tindrà la seua seu en els serveis centrals de la Direcció General del Servei Valencià de Salut, al carrer de Roger de Llúria, 19 (CP: 46606), València.  
7. Desenvolupament  
7.1 L'adjudicació de les places convocades en el concurs de trasllats s'efectuarà pel tribunal d'acord amb els barems que s'adjunten com a annex IV i V.  
A la vista de les places sol·licitades pels concursants, inclòs el personal de reingrés al servei actiu, sense admetre modificació de les sol·licituds ni retirades del concurs i atenent l'ordre de preferència de les places sol·licitades així com mèrits acreditats pels mateixos, s'aprovarà la resolució provisional del concurs, que es farà pública als taulells d'anuncis de la seu central de la Conselleria de Sanitat i Consum.  
Les persones interessades disposaran d'un termini de 15 dies, comptador des de la seua publicació, per a formular-hi reclamacions.  
Les reclamacions formulades contra la resolució provisional seran rebutjades o admeses per mitjà de la resolució definitiva, que s'aprovarà per l'autoritat convocant i es publicarà en el Diari Oficial de la Generalitat Valenciana. Aquesta publicació servirà de notificació als interessats.  
Els concursants que no obtinguen plaça en aquest concurs es mantindran en la situació i destinació que tinguen.  
Si qui ocupa una plaça amb destinació provisional no obté plaça en el present concurs de trasllats, havent sol·licitat totes les convocades en el districte o àrea de salut on ocupa la plaça amb caràcter provisional, podrà optar per obtenir nova destinació provisional, o per passar a la situació d'excedència voluntària.  
En cas de no haver sol·licitat en el concurs totes les places oferides corresponents al districte o àrea de salut on el reingressat ocupa amb caràcter provisional una plaça, i no obtenir cap plaça en el concurs de trasllats, passarà a la situació administrativa que tinguera abans del seu reingrés provisional.  
Per a obtenir el reingrés amb caràcter definitiu i la consegüent propietat d'una plaça, caldrà guanyar-la per mitjà de concurs de trasllats.  
Les destinacions adjudicades pel torn de trasllats seran irrenunciables.  
Realitzada la proposta d'adjudicació de places per concurs de trasllats el tribunal acumularà al concurs oposició lliure les places vacants que no hagen estat adjudicades.  
7.2 Exclusió durant el desenvolupament del procés  
Si en qualsevol moment del procés del concurs arriba a coneixement del tribunal que algun dels aspirants no posseeix la totalitat dels requisits exigits, haurà de demanar-li l'acreditació de tals requisits. Si els requisits en qüestió no són acreditats en el termini dels 10 dies hàbils següents a la notificació del requeriment, el tribunal en realitzarà una proposta d'exclusió, indicant les inexactituds o falsedats formulades per l'aspirant, al director general del Servei Valencià de Salut qui, després de les verificacions que estime oportunes, dictarà resolució motivada excloent l'aspirant del concurs. La dita resolució podrà ser impugnada en la forma establerta en la base 10.  
8. Publicació, nomenament i pressa de possessió  
Vistes les reclamacions formulades conra la resolució provisional seran rebutjades o admeses mitjançant la resolució definitiva que serà publicada en el Diari Oficial de la Generalitat Valenciana.  
Les destinacions adjudicades seran irrenunciables.  
Els concursants que obtinguen plaça hauran de cessar en la que, si s'escau, exercisquen dins dels tres dies hàbils següents al de la publicació de la resolució definitiva. La presa de possessió de la nova plaça haurà d'efectuar-se dins dels tres dies següents al del cessament, si les places són de la mateixa localitat; en el termini de 15 dies, si són de distinta localitat del mateix sector o àrea de salut, o en el d'un mes, si pertanyen a distinta localitat i sector o àrea de salut.  
En el cas que l'adjudicació de plaça supose el reingrés al servei actiu, el termini de presa de possessió serà d'un mes comptador des de la publicació de la resolució definitiva del concurs.  
Si així ho permeten les necessitats del servei, i a petició de la persona interessada, aquests terminis podran ser prorrogats per temps no superior a la meitat de la seua durada inicial. El termini de presa de possessió i, si escau, la pròrroga d'aquest, tindrà la consideració de servei actiu, i s'hi percebran els corresponents havers a càrrec de la plaça de destinació.  
Quan un concursant no prenga possessió de la seua nova plaça dins del termini possessori o, si escau, de la pròrroga, s'entendrà que hi renuncia i causarà baixa en la seua categoria com a personal estatutari, llevat que tal extrem es produïsca per causes suficientment justificades, així apreciades, després de l'audiència de l'interessat, per la Direcció General del Servei Valencià de Salut. En tal cas podrà deixar-se sense efecte la baixa, i l'interessat deurà incorporar-s'hi tan aviat com desapareguen els motius que impossibilitaren la seua presa de possessió.  
9. Publicitat  
Llevat dels casos en què expressament es determine el contrari, les publicacions de les diferents actuacions relatives a la convocatòria es realitzaran al taulell d'anuncis de la seu central de la Direcció General del Servei Valencià de Salut, comptant els corresponents terminis a partir de la data de la diligència d'exposició en l'esmentat taulell d'anuncis de l'acte en qüestió. No obstant això, i als exclusius efectes d'informació als concursants, se'n remetran còpies a les direccions territorials de Sanitat i Consum a Alacant, Castelló i València i, si escau, gerències d'àrees. El tribunal podrà determinar la conveniència d'utilitzar altres mitjans als exclusius efectes d'informació.  
10. Recursos  
La present convocatòria, les seues bases i tots els actes administratius que siguen dictats en la seua execució pel director general del Servei Valencià de Salut, podran ser impugnats pels interessats, després de la comunicació preceptiva a la Direcció General del Servei Valencià de Salut, mitjançant la interposició del recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de la publicació de l'acte recorregut (article 110.3 Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 58.1 de la Llei de la Jurisdicció Administrativa.   
Contra les resolucions i actes de tràmit dictats pel tribunal podrà interposar-s'hi un recurs ordinari en el termini d'un mes, davant del director per a la Gestió de Personal, en virtut de l'Ordre de 22 de març de 1994, de la Conselleria de Sanitat i Consum (article 107 i 114 de la Llei de Règim Jurídic i del Procediment Administratiu Comú. Tot això, sense perjudici que s'utilitze qualsevol altre recurs que per al seu dret estime convenient.  
ANNEX II  
Places vacants per al concurs de trasllats  
Centre Places  
Hospital General d'Elx i CE 1  
Hospital Sant Francesc de Borja i CE 1  
Hospital de Requena 1  
ANNEX IV  
Barem per al concurs de trasllats  
1. Per cada mes de serveis prestats en propietat com a personal metge de documentació clínica i admissió en els serveis jerarquitzats d'institucions sanitàries gestionades o administrades per entitats gestores de la Seguretat Social: 0,1 punts.  
2. Per cada mes de servei prestat com a interí, contractat o eventual com a metge de documentació clínica i admissió en els serveis jerarquitzats de la Seguretat Social: 0,1 punts.  
(La suma dels apartats 1 i 2 no podrà excedir de 7 punts.)  
3. Per cada període de quatre anys prestats en propietat en els serveis jerarquitzats dependents de l'administració pública o en institucions del Sistema Nacional de Salut:   
a) Com a cap de secció de documentació clínica i admissió: 1,5 punts.  
b) Com a cap de servei de documentació clínica i admissió: 2 punts.  
(Puntuació màxima: 6 punts.)  
4. Catedràtic de la universitat en l'especialitat de què es tracte: 8 punts.  
5. Professor titular de la universitat de l'especialitat de què es tracte: 7 punts.  
6. Cap de departament o de servei de documentació clínica i admissió amb nomenament en propietat dels serveis jerarquitzats de la Seguretat Social: 8 punts.  
7. Cap de secció de documentació clínica i admissió amb nomenament en propietat dels serveis jerarquitzats de la Seguretat Social: 7 punts..  
8. Metge de documentació clínica i admissió amb nomenament en propietat dels serveis jerarquitzats de la Seguretat Social: 6 punts.  
9. Facultatiu especialista amb nomenament en propietat dels serveis jerarquitzats de la Seguretat Social o en hospitals acreditats per a la docència per les respectius comissions nacionals: 6 punts.  
10. Metges o farmacèutics inspectors, per oposició del cos sanitari de la Seguretat Social per a l'especialitat de medicina preventiva els primers i per a places de farmàcia hospitalària els segons: 6 punts.  
11. Metge especialista de les institucions sanitàries obertes de la Seguretat Social i metges d'urgència hospitalària amb nomenament en propietat: 3 punts.  
(La puntuació compresa des del punt 4 a l'11 és excloent)  
12. Per treball científics i d'investigació publicats i les aportacions a reunions científiques sobre l'administració o l'especialitat de què es tracta.   
Puntuació màxima: 4 punts.  
13. Facultatiu amb plaça en propietat, per haver exercit serveis en exclusivitat en les administracions públiques fent funcions d'ordenació, planificació i de gestió sanitària. Per cada mes: 0,1 punts.  
(Puntuació màxima: 2 punts.)  
14. Professor associat en ciències de la salut en hospitals amb un conveni específic amb la universitat i amb programa d docència pregraduada: 1 punt.  
15. Assistència a cursos d'una durada igual o superior a 40 hores lectives en l'especialitat de què es tracte. Per cada curs: 0,1 punts.  
(Puntuació màxima: 1 punt.)  
16. Per haver complit un any com a component de les comissions de control de qualitat acreditades d'institucions sanitàries aportant-ne la certificació del director. Per cada any: 0,1 punts.  
(Puntuació màxima: 1 punt.)  
ANNEX V  
Barem de mèrits per coneixement del valencià  
El coneixement del valencià es valorarà d'acord amb la possessió del corresponent certificat lliurat o homologat per la Junta Qualificadora de Coneixements de Valencià:  
1. Certificat de coneixements orals: 0,5 punts.  
2. Certificat de grau elemental: 1 punt.  
3. Certificat de grau mitjà: 1,5 punts.  
4. Certificat de grau superior: 2 punts.  
No es valorarà el certificat imprescindible per a la consecució d'un altre nivell superior que s'al·legue com a mèrit.